Zuma uitgejou by ANC-vieringe in Oos-Londen | Maroela Media
Cyril Ramaphosa, president van die ANC tydens die feesvieringe in Oos-Londen (13 Januarie 2018) Foto: MyANC, Twitter)
Pres. Jacob Zuma is Saterdagoggend uitgejou toe hy by die ANC se 106de verjaarsdagvieringe by Buffalo City-stadion in Oos-Londen opgedaag het.
Zuma het op die verhoog verskyn om by ander senior ANC-beamptes aan te sluit, twee ure ná die amptelike program begin het. Die ANC se alliansievennote het was reeds besig met hul boodskappe van ondersteuning.
Duisende ANC-ondersteuners het hom uitgejou toe hy op die verhoog gestap en foto's van hom op groot skerms rondom die stadion verskyn het. Die uitjouery het voortgeduur toe ANC-voorsitter Gwede Mantashe hom by die geleentheid verwelkom het. Ander persone in die stadion is toegejuig en daar was ook 'n luide applous toe die nuut verkose Keniaanse president Uhuru Kenyatta verwelkom is.
Zuma het ongeveer twee ure laat opgedaag, maar die amptelike program het sonder hom begin.
Oscar Mabuyane, voorsitter van die ANC in die Oos-Kaap, het gesê die ANC moet daarop fokus om die party te hernuwe as 'n leier van die samelewing en die organisasie in die hande van die mense plaas. Mabuyane het gesê die nuwe ANC-president, Cyril Ramaphosa, het aan Suid-Afrikaners 'n "nuwe hoop" gegee.
"Met die hernuwing en herbou van die ANC, is ons dit aan die arm mense in die land verskuldig. Ons moet minder op onsself gefokus wees. Kom ons verbind onsself daartoe om die ANC gesond te maak," het Mabuyane bygevoeg.
Sdumo Dlamini, president van Cosatu, het die vakbondfederasie se ondersteuning vir die regerende party toegesê. "Ons sal vir julle die 66% gee wat julle nodig het. In Mei vanjaar sal ons in Nelson Mandelabaai wees om vir almal te laat weet dat die ANC oorneem." Hy het 'n beroep op die ANC gedoen om kwessies op te los wat tot verdeling in die alliansie lei. Dlamini het Ramaphosa ook gemaan om kwessies aan te roer wat werkers raak.
Blade Nzimande, sekretaris-generaal van die SAKP, het 'n beroep op Ramaphosa gedoen om die land te respekteer en nie die mense as vanselfsprekend te aanvaar nie. "Ons wil dit op die rekord stel dat ons, as die SAKP, die uitslag van die 54ste konferensie ten volle aanvaar," het Nzimande gesê. Hy het bygevoeg die SAKP bly verbind tot die alliansie en sy "hersamestelling".
Die SAKP het ook Ramaphosa se versoek vir eenheid aanvaar, maar moedig "eenheid in aksie" aan. "Ons wil sê, comrades, ons bly verbind tot hierdie alliansie. Maar ons moet erken dat die ANC talle probleme het en wanneer die ANC hoes, kry ons almal koors."
Net die woord "Comrades", wat hul so graag gebruik, skrik buitelandse beleggers reeds af, want hul dink hier is 'n klomp kommuniste aan bewind.
CR is maar dieselfde hy spog so dat hy ryk is maar uit verdienste wat vir hom gegee is op n skinkbord nou wil hy wit boere se plase onteien sonder vergoeding maar die staat besit 52% landbougrond maar dit is nog nie ontwikkel nie so hulle stel nie daaraan belang nie.
Wat is die verskil tussen n swartslang en n geelslang ? Albei is ewe gevaarlik .
Nie my grond
My grond is onbeskikbaar en die wereld weet dit.
Selde poeding net n ander sous zuma gaan n rustige aftrede he en vervolging vryspring sy mede kaders sal daarvoor sorg.